Любляна гербында ҡыҙыл ҡалҡанда йәшел ер өҫтөндә көмөш төҫтәге замок төшөрөлгән. Замок ике ҡатлы, стенаһы тура мөйөшлө киртләсле, ҡара тәҙрәле, алтын рәшәткәле ҡапҡаһы бар. Өҫкө ҡатта ҡанаттарын йәйеп, алтын тырнаҡлы йәшел аждаһа ултыра, ҡойроғо- спираль рәүешле боролған, ауыҙынан ҡыҙыл теле сығып, күренеп тора. Ҡалҡан сите нәҙек кенә алтын таҫма менән уратып алынған.